**Hyvät kiltasisaret ja -veljet, tukikeräys Ukrainaan alkaa**

Maanpuolustuskiltojen liitto ry on päättänyt tukea **Your Finnish Friends** -yhdistystä seuraavan keräyksen toteuttamiseksi.

**Tässä YFF:n tiedote kiltojen jäsenille. Pyydämme jakamaan tätä tiedotetta kiltojen jäsenille.**

**Your Finnish Friends ry** on toiminut Ukrainan sodan alusta lähtien tukien vapaaehtoisvoimin Ukrainan urheaa taistelua ja tarjoten humanitaarista apua konfliktialueilla. Yhdistys on kasvattanut saamiaan lahjoituksia joka vuosi. He ovat toimittaneet kalustoa ja tarvikkeita suoraan etulinjaan suomalaisavustajien kautta.

Talven lähestyessä Ukrainan joukot ja siviilikohteet tarvitsevat kiireellisesti apua energiansaantinsa turvaamiseksi, erityisesti joukkosidontapaikoilla ja sairaaloissa. Tilanne on tänä syksynä ja tulevana talvena kriittinen. Siksi teidän tukenne on korvaamattoman arvokasta. Se pelastaa ihmishenkiä.

Pyydämme osallistumaan tähän keräykseen joko rahalahjoituksilla tai lahjoittamalla seuraavia tarvikkeita:

|  |  |
| --- | --- |
| **•** | aggregaatteja uusia akkuja |
| **•** | inverttereitä |
| **•** | UPS-laitteita |
| **•** | varavirtalähteitä |
| **•** | aurinkosähkötuotteita |
| **•** | muita energiantuotantoon, -varastointiin ja -siirtoon liittyviä laitteita ja tarvikkeita. |

Keräys toteutetaan yhteistyössä Reserviupseeriliiton ja Maanpuolustuskiltojen liiton kanssa 16.9. alkaen ja se jakautuu kahteen kokonaisuuteen:

Ensimmäisessä YFF:n luotsaamassa kokonaisuudessa hankimme lahjoitusvaroilla mahdollisimman paljon varavirtalähteitä joukkosidontapaikoille turvaamaan haavoittuneiden ensihoitoa. Toimitamme avun Ukrainaan yhdessä Zero Line Finland ry:n kanssa.

Toisessa, Sisäministeriön Pelastusosaston kanssa yhteistyössä toteutettavassa kokonaisuudessa hankimme lahjoitusvaroilla synnytyssairaaloihin varavirtalaitteita ja toimitamme lahjoituksena saatuja generaattoreita, aurinkopaneeleja ja muita energiantuotannon laitteita siviilipuolen kriittisiin kohteisiin.

Jos haluatte lahjoittaa tarvikkeita tai laitteita, olkaa ystävällisesti yhteydessä yourfinnishfriends@protonmail.com

Pyydämme liittämään sähköpostiin

|  |  |
| --- | --- |
| **•** | nimenne |
| **•** | laitteen osoitteen |
| **•** | puhelinnumeron |
| **•** | mahdollisimman tarkan kuvauksen lahjoitettavasta laitteesta. |

**Rahalahjoitukset löytävät perille seuraavilla tilitiedoilla:**

**FI26 4730 0010 6108 21**
Saaja: Your Finnish Friends ry
Viitenumero: 3007
MobilePay numerolla: 32099
Rahankeräyslupa RA/2022/1753

Tehkäämme yhdessä kaikkemme, jotta Ukrainan talvi olisi riittävän lämmin, valoisa ja voittoisa.

Слава Україні!

Kunnioittaen,
Kasper Kannosto
Perustaja & puheenjohtaja
Your Finnish Friends ry
044 355 2276